

**РЕПУБЛИКА СРБИЈА**

**Министарство просвете**

**објављује**

**ЈАВНИ ПОЗИВ**

**ЗА ДОДЕЛУ СВЕТОСАВСКЕ НАГРАДЕ ЗА 2024. ГОДИНУ**

**за изузетне резултате у области образовања и васпитања**

 **у Републици Србији**

Министар просвете упућује јавни позив свим заинтересованим образовно-васпитним установама, установама ученичког и студентског стандарда, струковним удружењима, заједницама школа, универзитетима, другим правним, као и физичким лицима да предложе кандидате за доделу Светосавске награде за 2024. годину.

Светосавска награда је признање за постигнуте изузетне резултате у области образовања и васпитања, унапређивању образовно-васпитне праксе и развоју научних и уметничких достигнућа у области образовања и васпитања у Републици Србији у 2024. години.

**Право да буду предложени за доделу Светосавске награде имају:**

* ученици основних школа
* ученици средњих школа
* студенти свих нивоа студија
* запослени у предшколским установама, основним и средњим школама, школама са домом ученика, високошколским установама и установама ученичког и студентског стандарда
* установе (предшколске, основне и средње школе, школе са домом ученика, високошколске установе и установе ученичког и студентског стандарда)
* стручна друштва и заједнице школа
* аутори стручних и научних дела из области образовања и васпитања
* остали појединци и институције који учествују у формалном и неформалном образовању и својим ангажовањем доприносе развоју образовања и васпитања (новинари, медији, привредна друштва, издавачке организације, фондови, задужбине и други)

**Предлог за доделу Светосавске награде треба да садржи:**

* образложен предлог за доделу награде на српском језику, у штампаној форми (до 2 стране) са контактима предлагача
* документацију којом се доказују наводи из предлога
* професионалну биографију за физичка лица

*Напомена:* Достављена документација се не враћа подносиоцу.

**Предлози се достављају на адресу:**

**МИНИСТАРСТВО ПРОСВЕТЕ**

**Немањина 22-26, 11000 Београд**

**(за Секретаријат)**

**не отварати**

Предлози се достављају најкасније до **09. децембра 2024. године**, у затвореној коверти са назнаком **„Јавни позив за доделу Светосавске награде за 2024. годину“.**

Критеријуми за доделу Светосавске награде за 2024. годину објављени су на званичној интернет страници Министарства просвете ([www.mpn.gov.rs](http://www.mpn.gov.rs)).

Имена добитника Светосавске награде биће објављена на званичној интернет страници Министарства просвете и у листу „Просветни преглед“.

Светосавску награду за 2024. годину додељује министар 27. јануара 2025. године.

|  |
| --- |
|  |
|  |
|  |  |
|  |  |
|  | **М И Н И С Т А Р**Проф. др Славица Ђукић Дејановић |
|  |  |